# Abrahams Linkolns

| **Abrahams LinkolnsAbraham Lincoln* |
| --- |
|  |
|  |
|  |
|
16. ASV prezidents |
|  |
| **Amatā** 1861. gada 4. marts — 1865. gada 15. aprīlis |
| Viceprezidents (i) |
Hanibāls Hemlins (1861-1865), Endrū Džonsons (1865) |
| Priekštecis |
Džeimss Bjūkenens |
| Pēctecis |
Endrū Džonsons |
|  |
|

---

 |
| Dzimšanas dati |
1809. gada 12. februārī  Hadženvila, Kentuki, ASV |
| Miršanas dati |
1865. gada 15. aprīlī (56 gadu vecumā)  Vašingtona, ASV |
| Politiskā partija |
republikāņi |
| Dzīvesbiedrs(-e) |
Mērija Toda Linkolna |
| Profesija |
jurists, politiķis |
| Paraksts |  |

**Abrahams Linkolns** jeb **Eibrahams Linkons** (angļu: *Abraham Lincoln*; dzimis 1809. gada 12. februārī, miris 1865. gada 15. aprīlī, saukts arī par „Krietno Eibu”) bija ASV sešpadsmitais prezidents. Amatā no 1861. gada 4. marta līdz 1865. gada 15. aprīlim, kad gāja bojā atentātā pret viņu. Iestājās pret verdzību kā ekonomiski un morāliski ļaunu iestādījumu. Linkolnu uzskata par vienu no izcilākajiem ASV prezidentiem. Viņa Getisburgas uzrunu 1863. gadā uzskata par vispārējo demokrātisko ideālu manifestāciju.

## Dzīvesgājums

Dzimis 1809. gadā Kentuki pavalstī zemkopja ģimenē, kas pārcēlās uz Indiānas, tad uz Ilinoisas pavalstīm pēc to pievienošanās ASV. Studēja tieslietas un 1834. gadā kļuva par Ilinoisas ģenerālās asamblejas deputātu no vigu partijas. 1837. gadā ieguva advokāta tiesības, 1846. gadā viņu ievēlēja par ASV Kongresa deputātu. 1854. gadā viņš vadīja kustību pret verdzības izplatīšanos Kanzasas un Nebraskas teritorijās.

1860. gadā Linkolns kļuva par Republikāniskās partijas izvirzīto ASV prezidenta kandidātu. Gadu vēlāk viņu ievēlēja par ASV prezidentu. Pirms viņa prezidentūras sākuma 1861. gada 4. februārī no Savienotajām Valstīm vergturu pavalstis nodibināja Amerikas Valstu Konfederāciju, kas bija iemesls ASV pilsoņu kara sākumam. 1862. gada martā prezidents Linkolns sūtīja vēstuli kādam senatoram, baiļodamies, ka Delavēra, Kentuki, Misūri un Mērilenda, kas robežojās ar atkritušajiem dienvidu štatiem, pievienosies ienaidniekiem. Četros štatos bija gandrīz pusmiljons jeb 432 622 vergi, par kuriem Linkolns piedāvāja ap 173 miljonus dolāru apmaiņā pret verdzības atcelšanu divdesmit gadu laikā, tomēr šis priekšlikums neguva atbalstu.
1862. gada septembrī prezidents Linkolns pasludināja verdzības atcelšanu atkritušajās pavalstīs, 1863. gadā publicēja emancipācijas proklamāciju un 1865. gadā ieviesa ASV Konstitūcijas Trīspadsmito labojumu.

Piecas dienas pēc faktiskajām ASV pilsoņu kara beigām Linkolnu 1865. gada 15. aprīlī nogalināja atentātā.

### Atentāts

1865. gada 14. aprīlī ASV prezidents Eibrahams Linkolns kopā ar sievu Mēriju apmeklēja Vašingtonas Forda teātri. Izrādes laikā prezidenta ložā, kur atradās Linkolns, ienāca kāds Vašingtonā pazīstams aktieris — 26 gadus vecais Džons Vilkss Būts. Viņš no neliela attāluma ar pistoli iešāva Linkolnam galvā. Viens no Linkolna pavadoņiem — majors Retbuns centās aizturēt Būtu, tomēr tas viņu ievainoja ar dunča dūrienu. Būts izlēca no ložas uz skatuves un iesaucās "Sic semper tyrannis!" — "Tā notiek ar tirāniem!", kā esot teicis Bruts pēc Cēzara nogalināšanas. Pēc astoņām stundām komā Linkolns nākamās dienas rītā nomira.

## Skatīt arī

* Linkolns (filma)

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Abrahams Linkolns.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)